Gledališki potep

Tajnica Krščanske kulturne zveze Zalka Kelih-Olip in referentka za gledališče Katja Osterc sta obiskali gledališke dvorane po Koroški. V prvem potepu sta se v Vogrčah srečali z Lojzetom Kerbitzem, ki ju je s prekrasnim šopkom hortenzij popeljel v zgodovino vogrškega gledališča. V Šmihelu sta z Micko Opetnik ob kraljevskem zajtrku razmišljali o načrtih dvorane, gledaliških šol in udeležbi otrok v Ankaranu. Na kratko sta se ustavili v KD v Pliberku, v Dobrli vasi poklepetali z Gitti Neuwersch, ki je orisala pot društva, ki se ponaša s sistemsko izobrazbo mladih umetniških skupin, ter med drugim pokazala tudi cvetočo, mogočno lipo, ki jo je zasadil njen oče in ponosno širi korenine prav sredi kulturnega dogajanja. V Žitari vasi je Paul Stern povzel s čim vse se srečuje na vajah. Kako pomemben je slovenski jezik za otroke, ter kako pomembne so ure gledaliških vaj, prav za utrjevanje slovenščine. Dan sta zaključili v Št. Primožu, kjer si je Rozi Kummer-Pasterk utrgala nekaj svojega dragocenega časa, spregovorila o svojih dveh skupinah, povedala na kakšen način obdržijo mlade, da ostanejo kulturno aktivni in povedala s kakšnimi načrti bo nadaljevala uspešno lutkarko sezono.

Naslednji potep sta pričeli v mladinskem domu na Rebrci, kjer sta z gospodom župnikom Poldetom Cundrom in Anico Fugger podoživljali marsikatero mladostno iskrivost. Hkrati sta gospe Anici zaželeli vse dobro, predvsem pa obilo zdravja ob osebnem jubileju. Pot sta nadaljevali v Farni dvorani v Železni Kapli. Pot sta nadaljevali v slikovite Sele, kjer sta si ogledali farno dvorano, za katero sta bila zaslužna župnika Alojz Vauti in Ivan Matko, ter razmišljali, kako pomembno je, da domačije ostanejo v rokah Selanov, ki skrbijo in bodo skrbeli za ohranjanje kulturne dediščine. Žal se vse prevečkrat obrne drugače v območjih, kjer si meščani preuredijo domačije v počitniške objekte. Tudi Sele krasi lipa, ponos slovenstva na Koroškem, kjer potekajo poletni glasbeni koncerti. Na poti proti Zili sva se ustavili v edinstveni dvorani kulturnega doma Cingelc, kjer je Marjan Verdel slikovito opisal kako so se kulise ohranile pred uničenjem angleških vojakov, ki so ogenj zanetili z vsem, kar so pač našli. V dvorani K&K ju je že čakala Julija Schellander-Obid, s katero so razmišljale o programski vsebini za prihajajočo sezono, ter se vse strinjale, da K&K center v Šentjanžu pomembno kulturno središče. Šlo je tudi za osebno srečanje dveh novih kulturnih organizatoric obeh central, KKZ-ja in SPZ-ja (Katje in Julije). Farna dvorana Bilčovs se je bohotila v cvetni preobleki. Tonč Feinig je bil eden prvih, ki so po nekajmesečnem premoru prav tam pričeli koncertirati. S koncertom lastnih, narodnih in zimzelenih pesmi je pobožal glasbe lačnih duš poslušalcev. V Ledincah sva si ogledali Kulturni dom, se oglasili v večjezičnem vrtcu Ringa raja in z Matejo Schaap-Sevšek prevetrili sodelovanje s KKZ-jem. Farovž v Šentjakobu je bil uvod v srečanje dveh pomembnih kulturnih ustvarjalcev v Rožu, Martina Štikarja, ki je spregovoril o Teatru Trotamori, razstavi Grenzdebil/Omejenost in še marsičem, ter Karlija Krautzerja, predsednik SPD Roža. Oba sta naju velikodušno sprejela osebno, na svojem domu in napolnila z delovnim entuziazmom. Prangar v Zmotičah, kot tudi Gams-Mikl v Ločilu sta kulturni postojanki, kjer vedno slišimo slovenski jezik, kar nas izjemno veseli. Potep sva zaključili na Stari Pošti v Bistrici na Zili, kjer smo s predstavniki društva SPD Zila pokukali v kulturno in gledališko lutkovno prihodnost.